als_Latn dik_Latn ron_Latn
Teatri shqiptar në Amerikë me projektin teatror “Gjergj Kastrioti-Skënderbeu” është duke vazhduar turneun artistik nëpër Evropë.
Perdja u hap në Teatrin e Zagrebit në praninë e artdashësve të shkëlqyer si dhe gazetarëve e kritikëve teatrorë. Mes tyre bie në sy shkrimi i kritikes Slavica Sharoviç që lavdëroi performancën e ekipit realizues.
“Xhevat Limani e ringjalli Skënderbeun në skenë me një aktrim brilant dhe mjeshtri artistike i paparë edhe në skenat kroate. Publiku kroat ka humbur shumë që nuk e shijoi këtë perlë teatrore të sojit të rrallë. Në këtë realizim fantazmagorik i ndihmoi edhe sopranoja Era Hoxha me tingullin e saj kristalor që performancën e shpinte drejt kulmeve dhe perfeksionit artistik. Organizimi i shkëlqyer i atdhetarit, intelektualit dhe kryetarit të pakicave shqiptare në qytetin e Zagrebit z.Shuip Ziberi ishte i nivelit properëndimor”, shkroi Sharoviç.
Në qytetin e klasikëve të artit, nikoqire ishte Drita Cacaj, një personalitet tejet i veçantë, Safet Murati regjisor dhe Shpresa Kameraj. Shfaqja u duartrokit gjatë nga publiku artdashës të cilën aktori Xhevat Limani ia dedikoi Naser Hanit, i cili kontribuoi në luftën e shqiptarëve për liri dhe pavarësi.
Ndërsa, sonte më 14 prill shfaqja do të flakërojë në Luzern nën organizimin e atdhetarit, Agim Sylejmani.
Të shtunën, shfaqja do të jetë në qytetin e Gjenevës nën drejtimin e veprimtares Albana Krasniqi si dhe piktorit e poetit, Gani Bytyqi.
Perdja do të përmbyllet në Paris ku pritet të marrë pjesë një përbërje e plotë e artit shqiptar në kryeqytetin e kulturës evropiane.
“Skënderbeu” shfaqet në teatrot e Evropës
“Skënderbeu” shfaqet në teatrot e Evropës
Nai-post ni Telegrafi Video noong Biyernes, Abril 14, 2017
als_Latn als_Latn als_Latn als_Latn als_Latn als_Latn als_Latn als_Latn als_Latn tgl_Latn